יעקב ושנים עשר בניו

**יעקב ושנים עשר בניו** (בספרדית: **Jacob y sus doce hijos**) היא סדרה של שלושה עשר ציורים מאת האמן הספרדי פרנסיסקו דה סורבראן.

סדרת הדיוקנאות בגודל טבעי צוירה בין השנים 1641 ו-1658. שנים עשר מתוך שלושה עשר הציורים נמצאים בטירת אוקלנד, בבישופ אוקלנד במחוז דרהאם, אנגליה, ואחד נמצא בטירת גרימסתורפ, לינקולנשייר.

הסדרה הוצגה בפעם הראשונה מחוץ לאירופה בשנת 2016, והוצגה במוזיאון מדואס בדאלאס, טקסס, מ-17 בספטמבר 2017 עד 7 בינואר 2018, ולאחר מכן בניו יורק באוסף פריק מ-31 בינואר עד 22 באפריל 2018.

## ציורים
תיאור יעקב ובניו בדיוקנאות אפיים הוא יוצא דופן לתקופה. באופן נפוץ יותר, אמנים, כולל חוסה דה ריברה ודייגו ולאסקס, כללו את האנשים הללו בציורים נרטיביים של אפיזודות מקראיות. לפי היסטוריונית האמנות ז'נין בטיקל, סדרה של יעקב ובניו נשמרת בבעלות של האורדן טרסרה דה סן פרנסיסקו בלימה, פרו, אותה היא מתארת כ"העתק די קרוב" לסדרת אוקלנד של סורברן. סדרה נוספת, "חיקוי יותר רחוק ומסורבל" על ידי מחקה, נמצאת בבעלות של האקדמיה לאמנויות יפות בפואבלה, מקסיקו.

## היסטוריה

לא ידוע כיצד הגיעו הציורים לאנגליה, אם כי יש המשערים שהם נתפסו על ידי פיראטים אנגלים בזמן שהובלו מהסטודיו של הצייר בסביליה לקונה במושבה ספרדית באמריקות. הסדרה מתועדת לראשונה בשנת 1722 כחלק מעיזבונו של ויליאם צ'פמן. מאוחר יותר היא הייתה בבעלותו של הבנקאי הלונדוני ג'יימס מנדז, שיורשיו מכרו שנים עשר מתוך השלושה עשר לריצ'רד טרבור, בישוף דרהאם בשנת 1757. הבישוף טרבור, ליברל פוליטי ותומך בחוק התאזרחות היהודים משנת 1753, רכש את הציורים, ועיצב מחדש ושיקם את חדר האוכל הארוך בטירת אוקלנד, כהצהרה פומבית על תמיכתו בזכויות התאזרחות יהודיות. אף על פי שהחוק בוטל במהירות, הציורים נשארו בחדר האוכל הארוך בטירת אוקלנד.

דיוקן של אחד מבניו של יעקב, בנימין, נמכר בנפרד לפרגרין ברטי, הדוכס השלישי של אנקסטר וקסטיבן. הוא תלוי בטירת גרימסטהורפ, לינקולנשייר . הבישוף טרבור הזמין את ארתור פונד ליצור ציור העתק של "בנימין". הוא תלוי, יחד עם יעקב ואחד עשר הבנים האחרים, בחדר האוכל הארוך של הטירה, אותו בנה מחדש הבישוף טרבור למטרת הצגת התמונות.
### המאה ה-21
בשנת 2001 הצביעו נציבי הכנסייה למכור את הציורים, החלטה שבוטלה בשנת 2011 בעקבות תרומה של 15 מיליון ליש"ט מאת מנהל ההשקעות והפילנתרופ ג'ונתן רפר; הסדרים חדשים הציבו את הציורים, יחד עם הטירה, תחת קרן טירת אוקלנד, מה שהפך אותם לזמינים לציבור לאחר מאות שנים שבהן הם תלויים בבית פרטי שבו ניתן היה לראותם רק בהזמנה או בהסדר מיוחד עם צוות הבישוף.   

## סדרת התמונות

קובץ:Jacob_(Francisco_de_Zurbarán).jpg|טקסט=Jacob| יעקב
קובץ:Reuben_(Francisco_de_Zurbarán).jpg|טקסט=Reuben| ראובן
קובץ:Simeon_(Francisco_de_Zurbarán).jpg|טקסט=Simeon| שמעון
קובץ:Levi_(Francisco_de_Zurbarán).jpg|טקסט=Levi| לוי
קובץ:Judah_(Francisco_de_Zurbarán).jpg|טקסט=Judah| יהודה
קובץ:Dan_(Francisco_de_Zurbarán).jpg|טקסט=Dan| דן
קובץ:Naphtali_(Francisco_de_Zurbarán).jpg|טקסט=Naphtali| נפתלי
קובץ:Gad_(Francisco_de_Zurbarán).jpg|טקסט=Gad| גד
קובץ:Asher_(Francisco_de_Zurbarán).jpg|טקסט=Asher| אשר
קובץ:Issachar_(Francisco_de_Zurbarán).jpg|טקסט=Issachar| יששכר
קובץ:Zebulun_(Francisco_de_Zurbarán).jpg|טקסט=Zebulun| זבולון
קובץ:Joseph_(Francisco_de_Zurbarán).jpg|טקסט=Joseph| יוסף
קובץ:Benjamin_(after_Francisco_de_Zurbarán).jpg|טקסט=Benjamin| בנימין


## קישורים חיצוניים

## הערות שוליים

קטגוריה:יוסף בציורים
קטגוריה:יעקב בציורים
קטגוריה:ציורים מהמאה ה-17
קטגוריה:ציורי התנ"ך
קטגוריה:ציורי שמן
קטגוריה:סדרות ציורים